**Учител по музика**

На основание чл. 3 от Наредба за държавните изисквания за придобиване на професионална квалификация „Учител“ Факултетът по изкуствата към ЮЗУ „Неофит Рилски“ провежда задочен квалификационен курс за придобиване на професионална квалификация „Учител по музика“.

Обучението е предназначено за завършили образователно-квалификационна степен „Бакалавър“ и „Магистър“ по направление 8.3. „Музикално и танцово изкуство или направление“ и 1.2. „Педагогика“, като обучението се организира в съответствие с Наредба за държавните изисквания за придобиване на професионална квалификация „Учител“ и правилниците на Университета.

***Цел на специализацията:***

Посредством изучаването на комплекс от учебни дисциплини да се подготви специалист с качествени теоретични и свързани с практиката знания и умения, в състояние да изпълни своите професионални задължения.

***Професионални умения, знания, компетенции:***

Завършилите  професионална квалификация „Учител по музика“ са подготвени за работа в съвременните условия на музикалното възпитание в детските градини, общообразователното училище,  извънкласните форми на занимания с музика, детските музикални школи. Те могат да реализират придобитата си квалификация в системата на предучилищното, началното, средното и гимназиалното образование.

***Умения и компетенции на завършилия професионалната квалификация „Учител по музика“:***

* разработване на учебна документация относно годишното разпределение на учебния материал, регламентиран от програмата по музика на МОН и от Държавните образователни изисквания;
* да прилага комплексно знанията си в преподавателската дейност;
* да преподава учебния материал, свързан с развитието на музикалните способности и ( знания на учениците;)  обогатяване  музикалната култура на децата и учениците;
* да умее да интерпретира учебния материал и творчески да подхожда към отделните проблеми;
* самостоятелно или в съответните образователни институции, периодично да актуализира и повишава квалификацията си.

***Професионална реализация:***

По националната класификация на длъжностите и професиите в Република България (2011 г.) длъжностите, които учителите по музика могат да заемат, са от:

Клас Специалисти:

23 – Преподаватели:

* единична група 2330-5004 – Учител, общообразователен учебен предмет в прогимназиален етап;
* единична група 2330-5005 – Учител, общообразователен учебен предмет в гимназиален етап;
* единична група 2342 – Учител, музика в детска градина;
* единична група  2354-5001– Учител/ Преподавател, музика в занимания по интереси;
* единична група  2354- 5002 – Ръководител, музика в обслужващи звена в системата на народната просвета;единична група 2354-5004 – Учител, музика в център за подкрепа за личностно развитие и в Националния дворец на децата.

Курсът завършва с държавен практико-приложен изпит в училище.

Успешно завършилите квалификационния курс получават Свидетелство за професионална квалификация.

***Необходими документи при кандидатстване:***

* Заявление по образец;
* Ксерокопие на дипломата за висше образование или уверение, че лицето е студент във втори или трети курс;
* Такса за административно обслужване.

***Срок за подаване на документи:*** от 1 септември до 30 септември.

***Документите се подават в кабинет 580, Учебен корпус № 1.***

**Контакти**

Вяра Дюлгерова
Тел. + 359 73 588 533
Е-mail: art@swu.bg
Гр. Благоевград
Ул. „Иван Михайлов“ №66